A gyár biztos rendesen fizet, "csak tőlünk lenyúlják" | 24.hu
henkelkörösladányget work trend kft.jáhny ákos
újságíró. 2019. 01. 10. 05:58
Bruttó 857 forintra emelik az órabérét azoknak a kölcsönzött dolgozóknak, akik eddig 794 forintért serénykedtek a körösladányi Henkel-gyár szalagja mellett.
A szerkesztőségünkbe befutott információk alapján azonban a kölcsönzött dolgozóknak korántsem jut ennyi a jóból. Nekik nem a Henkellel, hanem a Get Workkel van szerződésük, beszámolójuk szerint nem kapnak 13. és 14. havi fizetést, a cafeteria nem évi 700 ezer forint, hanem épp ennek tizede, 70 ezer forint. Úgy vélik, a Henkel biztosan rendesen fizet, ugyanúgy, mint a belsős dolgozóknak, „csak tőlünk lenyúlják” – fogalmazott egyik olvasónk. Azt viszont nem tudta pontosan, mire és mennyit von le tőlük a közvetítő cég.
A lapunkat megkereső dolgozók és a Get Work tehát egyaránt azt állítja, hogy azonos munkakörökben a Henkel ugyanannyit fizet a belső munkatársaknak, mint a közvetített dolgozóknak. Utóbbiak azonban azt mondják, hozzájuk kevesebb pénz érkezik, mint a belsősökhöz. Megkérdeztük a Get Worknél, mennyi jutalékot, díjat, egyebet számítanak fel a dolgozóknak, vagyis mennyit von le a kölcsönző cég a járandóságukból. Jáhny előrebocsátotta, hogy a betanított munka javadalmazása alacsonyabb, mint a szakképzettséget igénylő munkaköröké. A levonást azonban nem számszerűsítette ismételt kérdésünkre sem, általánosságban annyit közölt, hogy a munkaerő kölcsönzésért a Get Work Trendet szolgáltatási díj illeti meg, ami a kölcsönzött munkavállalók bérköltségén felül olyan további költségeket is magában foglal, mint a munkavállalók utaztatása, étkeztetése, bérszámfejtése és a toborzás-kiválasztás költségei.
Címkék: henkelkörösladányget work trend kft.jáhny ákos